《夜宿淮云寺二首似用上人 其一》
明代·龚诩

朝来玉阜向芝川，暮转娄城百里悬。僮识我心宁悼苦，马知人意不须鞭。

青青陇麦迷残照，霭霭江村锁夕烟。甫到淮云星月烂，扣门惊破老僧禅。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。